ALL กำไรไตรมาส 2 กระฉูด 44% ตามนัด! ส่งซิกตุน Blacklog แตะ 8 พันลบ. หนุนรายได้ปีนี้โตแรง
ALL กำไรไตรมาส 2 กระฉูด 44% ตามนัด! ส่งซิกตุน Blacklog แตะ 8 พันลบ. หนุนรายได้ปีนี้โตแรง
ALL กำไรไตรมาส 2 กระฉูด 44% ตามนัด! ส่งซิกตุน Blacklog แตะ 8 พันลบ. หนุนรายได้ปีนี้โตแรง
13 ส.ค. 2562

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL รายงานผลการดำเนินงานไตรมาส 2/62 สิ้นสุดวันที่ 30 มิ.ย.62 มีกำไรสุทธิดังนี้

โดยผลการดำเนินงานในงวดดังกล่าวปรับตัวเพิ่มขึ้นเนื่องจากบริษัทมีรายได้รวม 839 ล้านบาท เพิ่มขึ้น 277 ล้านบาท หรือคิดเป็น 49% เมื่อเทียบจากปีก่อนที่มีรายได้รวม 562 ล้านบาท เนื่องจากการรับรู้รายได้จากการโอนกรรมสิทธิ์โครงการ 3 โครงการ ได้แก่ โครงการ The Excel Khukhot โครงการ Rise Rama 9 และโครงการ The Vision Ladprao – Nawamin
ทั้งนี้ นายธนากร ธนวริทธิ์  ประธานเจ้าหน้าที่บริหาร ALL เปิดเผยว่า ผลการดำเนินงานงวด 6 เดือนแรกของปี 2562 กลุ่มบริษัทฯ มีรายได้รวม 1,692 ล้านบาท เพิ่มขึ้น 555 ล้านบาท หรือคิดเป็น 49% เมื่อเทียบจากงวดเดียวกันของปีก่อนที่มีรายได้รวม 1,137 ล้านบาท และมีกำไรสุทธิ 213 ล้านบาท เพิ่มขึ้น 48 ล้านบาท หรือคิดเป็น 29% เมื่อเทียบจากงวดเดียวกันของปีก่อนที่มีกำไรสุทธิ 165 ล้านบาท และกำไรขั้นต้นรวม 628 ล้านบาท คิดเป็นอัตรากำไรขั้นต้น  38% เนื่องจากการรับรู้รายได้เพิ่มขึ้นอย่างโดดเด่น จากการโอนกรรมสิทธิ์ 4 โครงการ มูลค่ารวม 1,619 ล้านบาท ได้แก่ โครงการ The Excel Groove มูลค่ารวม 12 ล้านบาท The Excel Khukhot มูลค่ารวม 189 ล้านบาท โครงการ Rise Rama 9 มูลค่ารวม 1,101 ล้านบาท โครงการ Hue มูลค่ารวม 16 ล้านบาท โครงการ The Vision Ladprao – Nawamin มูลค่ารวม 146 ล้านบาท รวมไปถึงรายได้พิเศษจากการขายที่ดินพร้อมสิ่งปลูกสร้าง มูลค่ารวม 155 ล้านบาท
ขณะที่ผลการดำเนินงานในไตรมาส 2/2562 สิ้นสุดวันที่ 30 มิถุนายน 2562 กลุ่มบริษัทฯ มีรายได้รวม 839 ล้านบาท เพิ่มขึ้น 277 ล้านบาท หรือคิดเป็น 49% เมื่อเทียบจากปีก่อนที่มีรายได้รวม 562 ล้านบาท และมีกำไรสุทธิ 116 ล้านบาท เพิ่มขึ้น 35 ล้านบาท หรือคิดเป็น 44% เมื่อเทียบจากงวดเดียวกันของปีก่อนที่มีกำไรสุทธิ 81 ล้านบาท และกำไรขั้นต้นรวม 331 ล้านบาท คิดเป็นอัตรากำไรขั้นต้น  41%  เนื่องจากการรับรู้รายได้จากการโอนกรรมสิทธิ์โครงการ 3 โครงการ ได้แก่ โครงการ The Excel Khukhot โครงการ Rise Rama 9 และโครงการ The Vision Ladprao – Nawamin
“จากการเติบโตของผลการดำเนินงานอย่างแข็งแกร่งในครึ่งปีแรกที่ผ่านมา ถือเป็นการสะท้อนให้เห็นถึงศักยภาพการบริหารของบริษัทฯ ที่มีความมุ่งเน้นการดำเนินธุรกิจที่ให้ความสำคัญในการพัฒนาโครงการคอนโดมิเนียมในแนวรถไฟฟ้า เพื่อเจาะเข้าถึงกลุ่ม Real Demand อย่างแท้จริง จึงส่งผลให้โครงการของเรามีการตอบรับจากผู้บริโภคเป็นอย่างดี และมีรายได้รอการรับรู้ (backlog) ในมือแล้วประมาณ 8,000 ล้านบาท ซึ่งจะทยอยรับรู้อย่างต่อเนื่องในอีก 2 – 3 ปีข้างหน้า (62 – 65)” นายธนากร กล่าว
ขณะที่ ภาพรวมธุรกิจในครึ่งปีหลัง 2562 ว่า บริษัทฯยังคงมุ่งมั่นในการพัฒนาโครงการใหม่ๆ อย่างต่อเนื่อง โดยเน้นยึดทำเลตามแนวรถไฟฟ้า พร้อมทั้งเตรียมที่จะเปิดโครงการคอนโดมิเนียมที่เน้นกลุ่ม Real Demand หลังจากที่ประสบความสำเร็จในการเปิดตัวโครงการ The Excel Ladprao – Sutthisan  ไปช่วงต้นเดือนสิงหาคมที่ผ่านมา เพียงที่วันเดียวลูกค้าแห่จองกวาดยอดขายแล้วกว่า 850 ล้านบาท หรือคิดเป็นกว่า 70% ของมูลค่าโครงการ 1,200 ล้านบาท ดังนั้นจากการวางยุทธศาสตร์ทั้งหมด ส่งผลให้ในปีนี้บริษัทฯ มีอัตราการเติบโต ตามเป้าหมายที่วางไว้ ที่ระดับ 4,500 ล้านบาท
“ครึ่งหลังของปี 2562 บริษัทฯ จะมีโครงการสร้างเสร็จใหม่ จำนวน 3 โครงการ มูลค่าโครงการกว่า 5,000 ล้านบาท ซึ่งทุกโครงการมียอดขายดีต่อเนื่อง ประกอบด้วย 1.โครงการ The Vision Ladprao – Nawamin มูลค่าโครงการ 1,400 ล้านบาท จะเริ่มทยอยส่งมอบตั้งแต่ไตรมาส 2/2562, 2.โครงการ Impression Phuket มูลค่าโครงการ 2,000 ล้านบาท จะเริ่มส่งมอบตั้งแต่ไตรมาส 4/2562 และ 3.โครงการ The Excel Hideaway Sukhumvit 71 มูลค่าโครงการ 1,600 ล้านบาท จะเริ่มส่งมอบตั้งแต่ไตรมาส 4/2562 ” นายธนากร กล่าวทิ้งท้าย